છેલ્લે મળેલી એમપી-એમએલએ સંકલન સમિતિની બેઠકમાં અસારવાના ભાજપના ધારાસભ્ય રજનીકાંત પટેલ મ્યુનિસિપલ સત્તાવાળાઓથી ભારે રોષે ભરાયા હતા. અસારવા અને શાહીબાગ વોર્ડ પૈકી શાહીબાગ વોર્ડનું કોર્પોરેશનમાં પ્રતિનિધિત્વ સ્ટેન્ડિંગ કમિટીના ચેરમેન પ્રવીણ પટેલ કરતા હોવા છતાં તંત્રે સ્થાનિક ફરિયાદોને ઉકેલવામાં નિષ્ક્રિયતા દાખવતા ધારાસભ્ય રજનીકાંત પટેલ ચાલુ બેઠક દરમ્યાન ઊકળી ઊઠ્યા હતા.